Έχω παρατηρήσει κάτι ενδιαφέρον σχετικά με την κοινωνία και τον πολιτισμό.
Οτιδήποτε ενέχει ρίσκο απαιτεί κάποια άδεια,
όπως η εκμάθηση οδήγησης, η οπλοκατοχή, ο γάμος.
(Γέλια)
Αυτό αληθεύει για οτιδήποτε ενέχει ρίσκο εκτός απ' την τεχνολογία.
Για κάποιο λόγο, δεν υπάρχει καθορισμένη διδακτέα ύλη,
δεν υπάρχει κάποιο βασικό μάθημα.
Σας δίνουν κάτα κάποιο τρόπο τον υπολογιστή σας
και σας πετάνε έξω.
Πώς υποτίθεται ότι θα μάθετε αυτά τα πράγματα;
Απλώς μέσω ώσμωσης. Κανείς ποτέ δεν κάθεται κάτω
να σας πει, «Έτσι λειτουργεί».
Οπότε σήμερα θα σας πω 10 πράγματα
που νομίζατε ότι όλοι γνωρίζουν, αλλά τελικά φαίνεται ότι δεν είναι έτσι.
Λοιπόν, κατ' αρχάς, στο διαδίκτυο, όταν βρίσκεστε στο διαδίκτυο
και θέλετε να κάνετε κύλιση προς τα κάτω, μην πιάνετε το ποντίκι
και χρησιμοποιείτε τη γραμμή κύλισης. Είναι τρομερή σπατάλη χρόνου.
Κάντε το μόνο αν σας πληρώνουν με την ώρα.
Αντί γι' αυτό, πατήστε το πλήκτρο διαστήματος.
Το πλήκτρο διαστήματος κάνει κύλιση προς τα κάτω μία σελίδα.
Πιέστε το πλήκτρο Shift για να κάνετε κύλιση προς τα πάνω πάλι.
Το πλήκτρο διαστήματος λοιπόν για να κάνετε κύλιση προς τα κάτω σε μία σελίδα.
Λειτουργεί σ' όλα τα προγράμματα περιήγησης σ' όλους τους υπολογιστές.
Επίσης στο διαδίκτυο, όταν συμπληρώνετε κάποια από εκείνες τις φόρμες με τις διευθύνσεις σας,
υποθέτω πως ξέρετε ότι μπορείτε να πατήσετε το πλήκτρο Tab
για να μεταβείτε από πλαίσιο σε πλαίσιο.
Αλλά τι γίνεται με τ' αναδυόμενο μενού όπου συμπληρώνετε την πολιτεία σας;
Μην ανοίγετε τ' αναδυόμενο μενού. Είναι τρομερή σπατάλη θερμίδων.
Πληκτρολογήστε το πρώτο γράμμα της πολιτείας σας ξανά και ξανά και ξανά.
Οπότε αν θέλετε το Κονέκτικατ, πληκτρολογήστε, Κ, Κ, Κ.
Αν θέλετε το Τέξας, πληκτρολογήστε Τ, Τ, και μεταβαίνετε κατευθείαν
σ' αυτό το πράγμα χωρίς καν ν' ανοίξετε το αναδυόμενο μενού.
Επίσης στο διαδίκτυο, όταν το κείμενο είναι πολύ μικρό,
αυτό που πρέπει να κάνετε είναι να πιέσετε το πλήκτρο Control και να πατήσετε συν, συν, συν.
Κάνετε το κείμενο μεγαλύτερο με κάθε πάτημα.
Λειτουργεί σ' όλους τους υπολογιστές, σ' όλα τα προγράμματα περιήγησης,
ή μείον, μείον, μείον για να το ξαναμικρύνετε.
Αν έχετε υπολογιστή Mac, ίσως σε αυτή την περίπτωση να είναι το πλήκτρο Command.
Όταν πληκτρολογείτε σε Blackberry, Android, iPhone,
δε χρειάζεται ν' αλλάζετε στη διάταξη στίξης, για να πατήσετε την τελεία
και μετά το κενό και στη συνέχεια να προσπαθείτε να κάνετε το επόμενο γράμμα καφαλαίο.
Απλώς πατήστε το πλήκτρο διαστήματος δύο φορές.
Το τηλέφωνο βάζει την τελεία, το διάστημα και το κεφαλαίο γράμμα για σας.
Πατήστε διάστημα, διάστημα. Είναι πραγματικά απίστευτο.
Κι επίσης στην περίπτωση των κινητών τηλεφώνων, όλων τους,
αν θέλετε να καλέσετε κάποιον που καλέσατε προηγουμένως,
το μόνο που χρειάζεται είναι να πιέσετε το κουμπί κλήσεων,
κι εμφανίζεται ο πιο πρόσφατος αριθμός στην οθόνη για εσάς,
και τότε μπορείτε να πατήσετε επανάκληση ουσιαστικά για να καλέσετε.
Οπότε δε χρειάζεται να πάτε στη λίστα των πρόσφατων κλήσεων,
συνεπώς αν προσπαθείτε να καλέσετε κάποιον,
απλώς πιέστε ξανά το κουμπί κλήσεων.
Να και κάτι μου με τρελαίνει.
Όταν σας καλώ κι αφήνω μήνυμα στον τηλεφωνητή σας,
σας ακούω να λέτε, «Αφήστε μήνυμα»,
κι ακολουθούν 15 δευτερόλεπτα εκνευριστικών οδηγιών,
λες και πριν 45 χρόνια δεν υπήρχαν τηλεφωνητές!
(Γέλια)
Δεν είμαι πικραμένος.
Φαίνεται τελικά ότι υπάρχει μια συντόμευση στο πληκτρολόγιο
που μας επιτρέπει να φτάσουμε κατευθείαν στο μπιπ έτσι απλά.
Τηλεφωνητής: Μετά τον ήχο, παρακαλώ — ΜΠΙΠ.
Ντέιβιντ Πογκ: Δυστυχώς, οι πάροχοι δεν υιοθέτησαν
την ίδια πληκτρολόγηση, οπότε διαφέρει μεταξύ παρόχων,
συνεπώς είναι δική σας ευθύνη να μάθετε το πλήκτρο
για το άτομο που καλείτε.
Δεν είπα ότι θα είναι τέλειο.
Λοιπόν, οι περισσότεροι από σας αντιλαμβάνεστε το Google ως κάτι
που σας επιτρέπει ν' αναζητείτε ιστοσελίδες, αλλά επίσης είναι και λεξικό.
Πληκτρολογείτε τη λέξη «όρισε» και στη συνέχεια τη λέξη που θέλετε να μάθετε.
Ούτε καν χρειάζεται να πατήσετε τίποτα.
Ο ορισμός εμφανίζεται καθώς πληκτρολογείτε.
Είναι επίσης μια πλήρης βάση αεροπορικών δεδομένων.
Πληκτρολογείτε το όνομα της αεροπορικής εταιρείας και της πτήσης.
Σας δείχνει που είναι η πτήση, την πύλη, τον σταθμό αποβίβασης,
τη διάρκεια μέχρι την προσγείωση. Δε χρειάζεστε κάποια εφαρμογή γι' αυτό.
Είναι επίσης μετατροπέας μονάδων μέτρησης και νομισματικών μονάδων.
Και πάλι, δε χρειάζεται να κάνετε κλικ σε κάποιο απο τα αποτελέσματα.
Απλώς πληκτρολογείτε στο πλαίσιο, κι ιδού η απάντησή σας.
Μιας που μιλάμε για κείμενο,
όταν θέλετε να κάνετε υπογράμμιση --
αυτό είναι απλώς ένα παράδειγμα. (Γέλια)
Όταν θέλετε να υπογραμμίσετε μια λέξη,
σας παρακαλώ μη σπαταλάτε τη ζωή σας σύροντας το ποντίκι
κατά μήκος σαν πρωτάρηδες.
Κάντε διπλό κλικ στη λέξη. Δείτε το 200. Κάνω διπλό κλικ.
Eπιλέγει νοικοκυρεμένα μόνο αυτή τη λέξη.
Επίσης, μη διαγράφετε ό,τι έχετε υπογραμμίσει.
Μπορείτε απλώς να πληκτρολογήσετε από πάνω. Αυτό γίνεται σε όλα τα προγράμματα.
Επίσης, μπορείτε να κάνετε διπλό κλικ, να σύρετε τον κέρσορα
για να κάνετε ενιαία υπογράμμιση καθώς σύρετε τον κέρσορα.
Είναι πολύ πιο ακριβές. Και πάλι, δε χρειάζεται να κάνετε διαγραφή.
Απλώς πληκτρολογείτε από πάνω.
Μεσολαβεί περιττός χρόνος μεταξύ της στιγμής που πατάτε το κουμπί της φωτογραφικής μηχανής
κι της στιγμής που η φωτογραφική μηχανή κάνει την λήψη.
Είναι άκρως απογοητευτικό σε κάθε φωτογραφική μηχανή κάτω από 800 ευρώ.
(Ήχος φωτογραφικής μηχανής)
(Γέλια)
Αυτό συμβαίνει επειδή η φωτογραφική μηχανή χρειάζεται χρόνο
για να υπολογίσει την εστίαση και την έκθεση,
αλλά αν κάνετε προ-εστίαση από πριν πατώντας ελαφρά το κουμπί,
αφήνοντας το δάχτυλό σας σταθερό, δε μεσολαβεί περιττός χρόνος!
Πιάνει κάθε φορά.
Μόλις μετέτρεψα τη φωτογραφική σας μηχανή των 40 ευρώ
σε μια φωτοφραφική μηχανή των 800 ευρώ μ' αυτό το κόλπο.
Και τέλος, συχνά τυχαίνει να κάνετε κάποια ομιλία,
και για κάποιο λόγο το κοινό να κοιτά τις διαφάνειες
αντί εσάς! (Γέλια)
Οπότε όταν συμβαίνει αυτό, αυτό λειτουργεί σε Keynote, σε PowerPoint,
λειτουργεί σ' όλα τα προγράμματα, πρέπει μόνο να πατήσετε το πλήκτρο με το γράμμα Β,
B για συσκότιση, για να μαυρίσετε τη διαφάνεια
και να τους κάνετε όλους να κοιτούν εσάς, και τότε όταν είστε έτοιμοι να συνεχίσετε,
πατάτε πάλι το B, κι αν όλα κυλούν όπως θέλετε,
μπορείτε να πατήσετε το πλήκτρο W για άσπρισμα,
κι ασπρίζετε τη διαφάνεια, κι έπειτα μπορείτε να πατήσετε το W ξανά
για ν' αναιρέσετε την άσπρη διαφάνεια.
Ξέρω ότι τα είπα πολύ γρήγορα. Αν δεν προλάβατε κάτι,
ευχαρίστως να σας στείλω τη λίστα μ' αυτές τις συμβουλές.
Εν τω μεταξύ, συγχαρητήρια.
Όλοι παίρνετε την άδεια τεχνολογίας της Καλιφόρνιας.
Να έχετε μια υπέροχη μέρα.
(Χειροκρότημα)